**ПРОТОКОЛ**

**за разпределение на пасища, мери и ливади от Държавния поземлен фонд /ДПФ/ за стопанската 2021-2022 г. за землищата от област Монтана**

Днес, 23.06.2021 г. се проведе заседание на комисията, определена със Заповед №154/21.06.2021 г. на директора на Областна дирекция „Земеделие“ – гр. Монтана, в състав:

**Председател:** Снежана Петкова - главен директор на ГД „Аграрно развитие“, Областна дирекция „Земеделие“ – гр. Монтана

**Членове:**

1. Галя Дуева – главен експерт в ГД „Аграрно развитие“, Областна дирекция „Земеделие“ – гр. Монтана
2. Петя Георгиева – старши юрисконсулт в Д „АПФСДЧР“, Областна дирекция „Земеделие“ – гр. Монтана
3. Станислав Ценов – началник на Общинска служба по земеделие – гр. Монтана
4. Александър Панайотов - младши експерт в ГД „Аграрно развитие“, Областна дирекция „Земеделие“ – гр. Монтана

**и резервни членове:**

1. Емилия Даракчийска - главен експерт в ГД „Аграрно развитие“, Областна дирекция „Земеделие“ – гр. Монтана
2. Жанет Попова - главен експерт в ГД „Аграрно развитие“, Областна дирекция „Земеделие“ – гр. Монтана

**Със задача**: да разгледа постъпилите в срока по чл. 37и, ал. 9 от ЗСПЗЗ заявления за допълнително разпределение на пасища, мери и ливади от Държавния поземлен фонд (ДПФ) и да разпредели по реда на чл. 37и, ал. 4 от ЗСПЗЗ допълнително необходимата за всеки кандидат площ съобразно данните от протоколите по чл. 100, ал. 3 и ал. 5 от ППЗСПЗЗ в съответното и/или в съседни землища.

На заседанието присъстваха всички членове на комисията, като същите попълниха декларации по чл. 100, ал.7, изр. трето, че нямат качеството на свързано лице по смисъла на Търговския закон с участниците в процедурата по разпределение на пасища, мери и ливади от Държавния поземлен фонд за стопанската 2021 – 2022 година.

В началото на заседанието, дадено в 10:00 часа, комисията констатира, че в ОД „Земеделие” гр. Монтана е постъпило едно заявление за допълнително разпределение на пасища, мери и ливади от държавния поземлен фонд, а именно:

* Писмо изх. № 24-00 – 562/11.06.2021 г. на кмета на община Монтана, получено в ОД „Земеделие” – Монтана с вх. № РД – 3279/15.06.2021 г. с приложено Заявление за допълнително разпределение на площи от ДПФ с вх. № 94-В-510/09.06.2021 г. до кмета на община Монтана от В.В.Б, ЕГН \*\*\*\*\*\*\*\*\*\*, с адрес: с. Габровница, общ. Монтана, обл. Монтана, собственик на животновъден обект с пасищни селскостопански животни № 3453-0303, находящ се в землището на с. Габровница, общ. Монтана, постъпило в ОД „Земеделие“ – Монтана;
* Заявление по чл.37и ал.5 от ЗСПЗЗ и чл. 99, ал. 1 от ППЗСПЗЗ от В.В.Б до кмета на община Монтана с вх. № 94-В-162/25.02.2021г.;
* Протокол от 29.04.2021 г. за разпределение на пасища, мери и ливади от ОПФ за стопанската 2021-2022 г. за землището на село Габровница, община Монтана, на комисия назначена със Заповед № 184/05.02.2021 г. на кмета на община Монтана;
* Протокол от 28.05.2021 г. на комисията назначена със Заповед №184/05.02.2021г. на кмета на община Монтана;

След като разгледа постъпилото в срока по чл. 37и, ал. 9 от ЗСПЗЗ заявление от В.В.Б за допълнително разпределение на пасища, мери и ливади от Държавния поземлен фонд, ведно със съотносимите към процедурата документи, комисията установи следното:

В протокол от 29.04.2021 г. на комисия назначена със Заповед № 184/05.02.2021г. на кмета на община Монтана е посочено, че:

В.В.Б с регистриран животновъден обект № 3453-0303, в землището на с. Габровница, общ. Монтана, отглежда пасищни селскостопански животни, както следва:

|  |  |  |  |  |
| --- | --- | --- | --- | --- |
| **Вид и категория животни** | **Брой животни** | **Брой ЖЕ**  | **Полага-щи се ПМЛ /дка/** | **Ползвана площ /дка/** |
| **ОПФ** | **ДПФ** | **Частна** | **Общо** |
| 1. Говеда над 24 месеца - мляко | 36 | 36.00 | 540.000 | 330.111 |  |  | 330.111 |

С договор за наем лицето ползва пасища, мери и ливади (ПМЛ) от общинския поземлен фонд в размер на 330.111 дка. Спрямо регистрираните животни, на лицето се полагат ПМЛ в размер на 540.000 дка. Видно от протокола лицето ползва на правно основание общо 330.111 дка, същият има право да ползва още 209.889 дка.

С решение № 374 от протокол № 17/04.02.2021 на Общински съвет гр. Монтана за с. Габровница са одобрени следните пасища и ливади за индивидуално ползване:

|  |  |  |  |  |  |  |
| --- | --- | --- | --- | --- | --- | --- |
| № | Землище | № на имота | Начин на трайно ползване | Площ, дка | Местност | категория |
| 1 | 2 | 3 | 4 | 5 | 6 | 7 |
| 1 | Габровница | 14180.235.17 | пасище | 3.625 | „При гарата“ | III |
| 2 | Габровница | 14180.18.28 | пасище | 15.550 | „Муг дол-зад гробището“ | III |
| 3 | Габровница | 14180.108.14 | пасище | 9.260 | „Мугарешки дол“ | III |
| 4 | Габровница | 14180.235.18 | пасище | 8.846 | „При гарата“ | III |
| 5 | Габровница | 14180.235.20 | пасище | 4.183 | „При гарата“ | III |
| 6 | Габровница | 14180.250.61 | пасище | 4.652 | „Дълга поляна“ | VI |
| 7 | Габровница | 14180.159.31 | пасище | 6.031 | „Дълга поляна“ | VI |
| 8 | Габровница | 14180.173.7 | пасище | 15.995 | „Войводина локва“ | III |
| 9 | Габровница | 14180.11.28 | ливада | 3.741 | „Горно поле“ | VI |
|  | **Общо декари:** |  |  | **71.883** |  |  |

В горецитирания протокол е посочено, че правоимащото лице не желае да ползва включените в списъка имоти в землището на с. Габровница, тъй като същите не подлежат на подпомагане и е заявил конкретен имот в съседно землище – с. Безденица, който е разпределен на правоимащо лице с регистриран животновъден обект в това землище .

 В протокол от 28.05.2021 г. на комисия назначена със Заповед № 184/05.02.2021г. на кмета на община Монтана, е посочено, че на основание чл. 37и, ал. 7 от ЗСПЗЗ е необходимо „комисията да извърши допълнително разпределение на свободни площи в съседните землища - на с. Безденица, с. Вирове и с. Доктор Йосифово, община Монтана. Видно от протокола, на правоимащото лице не са разпределени пасища и ливади в горецитираните съседни землища, с мотив, че останалите след разпределението свободни пасища и ливади, включени в приетия с решение № 374 от протокол № 17/04.02.2021 на Общински съвет гр. Монтана списък, „не могат да бъдат приведени във вид отговарящ на условията за ползването им като пасища и ливади и поради тази причин няма да бъдат разпределяни”.

 В писмо изх. № 24-00–562/11.06.2021 г. на кмета на община Монтана, получено в ОД „Земеделие” – Монтана с вх. № РД – 3279/15.06.2021 г. е посочено, че Община Монтана не е извършвала допълнително разпределение на пасища, мери и ливади в землища от други съседни общини и области.

 Предвид гореизложено следва да се отбележи, че съгласно разпоредбите на чл. 37и, ал. 12, изречение първо от ЗСПЗЗ  „въз основа на протоколите на комисиите по ал. 6 и 10 кметът на общината, съответно директорът на областната дирекция "Земеделие", сключва договори за наем или аренда по цена, определена по пазарен механизъм. В съответствие с чл. 37и, ал. 15 „при сключване на договори за наем или аренда на пасища, мери и ливади от държавния и общинския поземлен фонд, които изцяло или частично не попадат в актуалния към датата на подписване на договора специализиран слой по чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ, не се дължи заплащане на наемна цена, съответно арендно плащане за две стопански години от сключването на договора.”

 В протокол от 29.04.2021 г. на комисия назначена със Заповед № 184/05.02.2021г. на кмета на община Монтана е посочено, че правоимащото лице не желае да ползва включените в списъка имоти в землището на с. Габровница, тъй като същите не подлежът на подпомагане. Съгласно цитираните по- горе разпоредби на чл. 37и, ал. 12 правоимащото лице може да сключи договори за наем или аренда на пасища, мери и ливади от общинския поземлен фонд и за площи, които не попадат в специализиран слой „Площи допустими за подпомагане”, като не дължи заплащане на наемна цена за две стопански години от сключването на договора. Видно от изложените по – горе данни в землището на с. Габровница, където се намира животновъдния обект на заявителя има 71.883 дка свободни неразпределени пасища, мери и ливади, които биха могли да бъдат разпределени на г-н Б.

 За достигане на необходимите площи пасища, мери и ливади, Община Монтана следва да спази разпоредбите на чл. 37и, ал. 7 от ЗСПЗЗ, а именно: „при недостиг на пасища, мери и ливади от общинския поземлен фонд в землището към разпределените по реда на ал. 6 имоти съответната комисия извършва допълнително разпределение в съседно землище, което може да се намира в съседна община или област, и съставя протокол за окончателното разпределение на имотите в срок до 1 юни. Този ред се прилага до изчерпване на имотите от общинския поземлен фонд или до достигане на нормата по ал.4. Разпределението се извършва последователно в съседното землище, община и област.”

 От представените документи от община Монтана е видно, че не е извършено допълнително разпределение на пасища, мери и ливади в съседно землище, което може да се намира в съседна община или област, имайки предвид, че съседните землища на с. Габровница, община Монтана са: с. Безденица и с. Вирове – община Монтана, с. Мърчево и с. Ерден – община Бойчиновци, с. Дългоделци и с. Долно Церовене – община Якимово.

С оглед гореизложеното комисията реши:

 Не продължава процедурата по реда на чл. 37и, ал. 9 от ЗСПЗЗ за допълнително разпределение на имоти представляващи пасища, мери и ливади от държавния поземлен фонд, поради неспазена процедура по реда на чл. 37и от ЗСПЗЗ от страна на община Монтана.

Протоколът може да се обжалва по отношение на площта на разпределените имоти в 14-дневен срок пред районния съд. Обжалването не спира изпълнението на протокола, освен ако съдът не разпореди друго.

Настоящият протокол се състави в два еднообразни екземпляра – един за комисията и един за Областна дирекция „Земеделие“ – гр. Монтана. При поискване на заинтересованите лица се предоставя заверено копие.

**К О М И С И Я:**

**Председател:** …………/П/……………….

 / Снежана Макавеева /

**Членове:**  1. …………/П/……………….. 2. ……………/П/………………

 / Галя Дуева / / Петя Георгиева /

 3. …………/П/……………….. 4. ……………/П/………………

 / Станислав Ценов / / Александър Панайотов /